ગણપતરાજ ચૌધરીની માન્યતા હતી કે દરેક સફળ વ્યક્તિએ સમાજોપયોગી કાર્યો કરી સમાજ પરત્વેનું પોતાનું ઋણ ચુકવવું જોઈએ. ગજપતરાજ હંમેશા માને કે એક સુશિક્ષિત વ્યક્તિ પોતે તો સ્વનિર્ભર બને જ છે પરંતુ સાથે સાથે તે પોતાના કુટુંબ, સમાજ અને રાષ્ટ્ર વિકાસમાં ફાળો આપી શકે છે. યુવા – અનસ્ટોપેબલના યુવાનો અને જીવનના મધ્યાહને પહોંચવા આવેલા ગણપતરાજનો ધ્યેય એક જ હતો અને સમાન ધ્યેયથી જ બંનેનો સંગમ સર્જાયો. ગણપતરાજ યુવાનોના માર્ગદર્શક, મેન્ટર બની ગયા. તેમણે પોતાના વ્યસ્ત સમયમાંથી પણ દર શનિવારે ચાર કલાક આ યુવાનો સાથે ૫૦ સ્કૂલોની મુલાકાત લીધી. યુવાનોના નિષ્કર્ષ પ્રયાસ ઉપર એમણે પોતાના દસ્તખત કરી દીધા.